ai4bharat/Pralekha huggingface dataset:
তথ্যওসম্প্রচারমন্ত্রক
বুকমাইশো অ্যাপের মাধ্যমে ভারতীয় সিনেমার জাতীয় সংগ্রহালয়ের টিকিট পাওয়া যাবে
নয়াদিল্লি, ৪ ডিসেম্বর, ২০১৯
ভারতীয় চলচ্চিত্রের জাতীয় সংগ্রহালয়ের  অনলাইন টিকিট ব্যবস্থার জন্য একটি সমঝোতাপত্র স্বাক্ষরিত হল ফিল্মস ডিভিশন এবং বুকমাইশো -এর মধ্যে। স্বাক্ষর করলেন ফিল্মস ডিভিশনের মহানির্দেশক শ্রীমতী স্মিতা ভাট্স শর্মা এবং বুকমাইশো-এর লাইভ এন্টারটেইনমেন্টের চিফ অপারেটিং অফিসার শ্রী অ্যালবার্ট আলমেডিয়া। নতুন দিল্লিতে আজ এই অনুষ্ঠানে উপস্থিত ছিলেন তথ্য ও সম্প্রচার মন্ত্রকের অতিরিক্ত সচিব শ্রী অতুল কুমার তিওয়ারি। এর ফলে, এনএমআইসি দেখতে হলে টিকিট পাওয়া এখন একটি ক্লিকেই সম্ভব যাতে দেশ-বিদেশের চলচ্চিত্রপ্রেমীরা উপকৃত হবেন। সমঝোতাপত্র স্বাক্ষর অনুষ্ঠানে অতিরিক্ত সচিব বলেন, সংগ্রহালয়কে সকলের কাছে পৌঁছে দেওয়ার এই সমঝোতাপত্র একটি অন্যতম উদ্যোগ যাতে এনএমআইসি-তে আরও বেশি দর্শক সমাগম হয়।
এনএমআইসি ভারতের একমাত্র সংগ্রহালয় যা সিনেমার জন্য উৎসর্গীকৃত। এটি দেশের একটি গুরুত্বপূর্ণ প্রতিষ্ঠান। মুম্বাইয়ের ফিল্মস ডিভিশন কমপ্লেক্সে এ বছর জানুয়ারি মাসে উদ্বোধন করেছিলেন প্রধানমন্ত্রী শ্রী নরেন্দ্র মোদী।
এই সংগ্রহালয়টি তৈরি করা হয়েছে ভারতের চলচ্চিত্রের মূল্যবান ইতিহাস এবং ঐতিহ্য তুলে ধরতে, যে চলচ্চিত্রের মাধ্যমে উঠে এসেছে ভারতের সামাজিক-সাংস্কৃতিক ইতিহাস এবং বিবর্তন। এই সংগ্রহালয়টিতে আছে দুটি ভবন। একটি নতুন সংগ্রহালয় ভবন এবং অন্যটি ঊনবিংশ শতকের একটি ঐতিহ্যশালী বাড়ি যার নাম গুলশন মহল। দুটিই ফিল্মস ডিভিশন কমপ্লেক্সের মধ্যে অবস্থিত। এতে আছে দুর্লভ নানা শিল্পকর্ম, পোশাক-পরিচ্ছদ, সিনেমায় ব্যবহার্য নানা জিনিস, ডিজিটাল কিয়স্ক, ডিজিটাল পর্দা ইত্যাদি।
এই সমঝোতাপত্র অনুযায়ী, এনএমআইসি-র টিকিট অনলাইন এবং অফলাইন বিক্রির জন্য প্রযুক্তিগত সহায়তা দেবে বুকমাইশো। যাঁরা প্রথম আসবেন তাঁদের জন্য বিশেষ কিছু সুবিধাও দেবে তারা। যাঁরা গ্রাহক তাঁদের নিয়মিত ই-মেল এবং জ্ঞাতব্য তথ্য জানাবে বিএমএস। এর পাশাপাশি, ফেসবুক ও ইন্সটাগ্রামে প্রচার চালানো হবে বিনামূল্যে। দর্শক সংখ্যা বাড়াতে এনএমআইসি-র ওয়েবসাইটেও বিষয়টি দেওয়া হবে।
CG/AP/DM
(Visitor Counter : 63
প্রধানমন্ত্রীরদপ্তর
অভ্যন্তরীণভাবে নির্মিত কার্টোস্যাট-৩ উপগ্রহ বহনকারী পিএসএলভি-সি৪৭-এর সফল উৎক্ষেপণে ইসরোর বিজ্ঞানীদের অভিনন্দন জানালেন প্রধানমন্ত্রী
নয়াদিল্লি, ২৭ নভেম্বর, ২০১৯
প্রধানমন্ত্রী শ্রী নরেন্দ্র মোদী দেশে নির্মিত কার্টোস্যাট-৩ উপগ্রহ বহনকারী পিএসএলভি-সি৪৭ মহাকাশযানের সফল উৎক্ষেপণে ইসরোর সমস্ত বিজ্ঞানীদের অভিনন্দন জানিয়েছেন। এই মহাকাশযান একইসঙ্গে ডজনখানেকের বেশি মার্কিন যুক্তরাষ্ট্রের ন্যানো উপগ্রহও উৎক্ষেপণ করেছে।
এক ট্যুইট বার্তায় প্রধানমন্ত্রী বলেছেন, “আমি ইসরোর সমগ্র বিজ্ঞানীদের দেশে নির্মিত কার্টোস্যাট-৩ উপগ্রহ এবং ডজনখানেকের বেশি মার্কিন যুক্তরাষ্ট্রে ন্যানো উপগ্রহ বহনকারী পিএসএলভি-সি৪৭ মহাকাশযানের সফল উৎক্ষেপণে আন্তরিক অভিনন্দন জানাচ্ছি।”
প্রধানমন্ত্রী আরও বলেন, উন্নত কার্টোস্যাট-এ উপগ্রহটি উচ্চ-বিশ্লেষণধর্মী প্রতিবিম্ব গঠনের ক্ষমতাকে আরও বাড়িয়ে তুলবে। ইসরো আবার আমাদের গর্বিত করেছে।
CG/SSS/DM
(Visitor Counter : 75
প্রধানমন্ত্রীরদপ্তর
নতুন সংসদ নির্মাণ করেছেন যে শ্রমিকরা তাঁদের সম্মান জ্ঞাপন করেছেন প্রধানমন্ত্রী
নয়াদিল্লি, ২৮ মে, ২০২৩
প্রধানমন্ত্রী শ্রী নরেন্দ্র মোদী আজ নতুন সংসদ নির্মাণ করেছেন যে শ্রমিকরা তাঁদের সম্মান জ্ঞাপন করেছেন।
শ্রমিকদের যোগদানকে বিশেষভাবে স্মরণীয় করে রাখার জন্য নতুন সংসদ ভবনে নতুন গ্যালারি তৈরি করা হয়েছে।
প্রধানমন্ত্রী ট্যুইট করে বলেন;
“আজ আমরা আমাদের সংসদের নতুন ভবন উদ্বোধন করছি। আমরা শ্রমিকদের তাদের নিরলস পরিশ্রম ও কুশলতার জন্য সম্মান জানাই।”
(CG/PM/NS …28.05.23 ….91
প্রতিরক্ষামন্ত্রক
স্বর্ণিম বিজয় দিবসে প্রতিরক্ষা মন্ত্রী শ্রী রাজনাথ সিং ১৯৭১-এর যুদ্ধে সশস্ত্র বাহিনীর সাহস ও আত্মবলিদানকে স্মরণ করেছেন
নয়াদিল্লি, ১৬ ডিসেম্বর, ২০২১
প্রতিরক্ষা মন্ত্রী শ্রী রাজনাথ সিং ১৬ই ডিসেম্বর স্বর্ণিম বিজয় দিবস উপলক্ষে সশস্ত্র বাহিনীর সদস্যদের সাহস, শৌর্য ও আত্মবলিদানকে স্মরণ করেছেন।
একগুচ্ছ ট্যুইট বার্তায় শ্রী সিং ১৯৭১-এর যুদ্ধকে ভারতীয় প্রতিরক্ষা বাহিনীর ইতিহাসে সুবর্ণ অধ্যায় বলে বর্ণনা করেছেন। তিনি পাক বাহিনীর আত্মসমর্পণ সহ বিভিন্ন ঐতিহাসিক ছবি সকলের সঙ্গে ভাগ করে নেন।
১৯৭১-এর যুদ্ধে ভারতের বিজয়ের সুবর্ণ জয়ন্তী উপলক্ষে স্বর্ণিম বিজয়বর্ষ উদযাপিত হচ্ছে। সকল নাগরিক বিশেষত, সশস্ত্র বাহিনীর সদস্যদের মধ্যে ঐক্য, জাতীয়তাবাদ ও গৌরব সঞ্চারিত করতেই এই উদযাপন। এছাড়াও, যুদ্ধে অংশগ্রহণকারী প্রাক্তন সেনানীদেরও এর মাধ্যমে শ্রদ্ধা জ্ঞাপন করা হচ্ছে।
(CG/CB/SB
অর্থমন্ত্রক
২০২০-র নভেম্বর মাসে মোট জিএসটি রাজস্ব সংগ্রহের পরিমাণ ১,০৪,৯৬৩ কোটি টাকা
নয়াদিল্লি, ০১ ডিসেম্বর, ২০২০
চলতি বছরের নভেম্বর মাসে জিএসটি বাবদ মোট রাজস্ব সংগ্রহের পরিমাণ ১ লক্ষ ৪ হাজার ৯৬৩ কোটি টাকা। এর মধ্যে সিজিএসটি বাবদ ১৯ হাজার ১৮৯ কোটি টাকা, এসজিএসটি বাবদ ২৫ হাজার ৫৪০ কোটি টাকা, আইজিএসটি বাবদ ৫১ হাজার ৯৯২ কোটি টাকা  এবং সেস বাবদ ৮ হাজার ২৪২ কোটি টাকা  সংগ্রহ হয়েছে। আলোচ্য মাসে ৩০শে নভেম্বর পর্যন্ত জিএসটিআর – ৩বি রিটার্ন দাখিলের সংখ্যা ৮২ লক্ষ।
সরকার সিজিএসটি বাবদ ২২ হাজার ২৯২ কোটি টাকা এবং আইজিএসটি থেকে এসজিএসটি বাবদ ১৬ হাজার ২৮৬ কোটি টাকা দাবি-দাওয়া নিষ্পত্তি করেছে। নভেম্বর মাসে নিয়মিত দাবি-দাওয়া মেটানোর পর কেন্দ্র ও রাজ্য সরকারগুলির অর্জিত মোট রাজস্বের পরিমাণ সিজিএসটি বাবদ ৪১ হাজার ৪৮২ কোটি টাকা এবং এসজিএসটি বাবদ ৪১ হাজার ৮২৬ কোটি টাকা।
জিএসটি বাবদ রাজস্ব খাতে সম্প্রতি অগ্রগতির যে প্রবণতা লক্ষ্য করা গেছে, তার সঙ্গে সঙ্গতি রেখে রাজস্ব সংগ্রহের পরিমাণ গত বছরের নভেম্বরের তুলনায় চলতি বছরের আলোচ্য মাসে সংগ্রহের পরিমাণ ১.৪ শতাংশ বেড়েছে। সদ্য সমাপ্ত নভেম্বর মাসে আমদানি থেকে সংগৃহীত রাজস্বের পরিমাণ ৪.৯ শতাংশ বেড়েছে এবং অভ্যন্তরীণ লেনদেন থেকে  রাজস্ব সংগ্রহের পরিমাণ গত বছরের ঐ একই মাসের তুলনায় এবার ০.৫ শতাংশ বেড়েছে।
২০২০-র নভেম্বর মাসে জিএসটি খাতে রাজস্ব সংগ্রহে রাজ্য-ভিত্তিক অগ্রগতি
|
|
রাজ্য
|
|
নভেম্বর-১৯
|
|
নভেম্বর-২০
|
|
অগ্রগতি
|
|
জম্মু ও কাশ্মীর
|
|
363
|
|
360
|
|
-1%
|
|
হিমাচল প্রদেশ
|
|
701
|
|
758
|
|
8%
|
|
পাঞ্জাব
|
|
1,375
|
|
1,396
|
|
2%
|
|
চন্ডীগড়
|
|
165
|
|
141
|
|
-14%
|
|
উত্তরাখন্ড
|
|
1,280
|
|
1,286
|
|
0%
|
|
হরিয়ানা
|
|
5,904
|
|
5,928
|
|
0%
|
|
দিল্লি
|
|
3,995
|
|
3,413
|
|
-15%
|
|
রাজস্থান
|
|
3,071
|
|
3,130
|
|
2%
|
|
উত্তর প্রদেশ
|
|
5,678
|
|
5,528
|
|
-3%
|
|
বিহার
|
|
1,107
|
|
970
|
|
-12%
|
|
সিকিম
|
|
157
|
|
223
|
|
42%
|
|
অরুণাচল প্রদেশ
|
|
36
|
|
60
|
|
68%
|
|
নাগাল্যান্ড
|
|
23
|
|
30
|
|
31%
|
|
মণিপুর
|
|
35
|
|
32
|
|
-9%
|
|
মিজোরাম
|
|
17
|
|
17
|
|
0%
|
|
ত্রিপুরা
|
|
51
|
|
58
|
|
13%
|
|
মেঘালয়
|
|
117
|
|
120
|
|
2%
|
|
আসাম
|
|
958
|
|
946
|
|
-1%
|
|
পশ্চিমবঙ্গ
|
|
3,460
|
|
3,747
|
|
8%
|
|
ঝাড়খন্ড
|
|
1,720
|
|
1,907
|
|
11%
|
|
ওডিশা
|
|
2,347
|
|
2,528
|
|
8%
|
|
ছত্তিশগড়
|
|
2,176
|
|
2,181
|
|
0%
|
|
মধ্যপ্রদেশ
|
|
2,453
|
|
2,493
|
|
2%
|
|
গুজরাট
|
|
6,805
|
|
7,566
|
|
11%
|
|
দমন ও দিউ
|
|
101
|
|
2
|
|
-98%
|
|
দাদরা ও নগরহাভেলী
|
|
145
|
|
296
|
|
105%
|
|
মহারাষ্ট্র
|
|
15,968
|
|
15,001
|
|
-6%
|
|
কর্ণাটক
|
|
6,972
|
|
6,915
|
|
-1%
|
|
গোয়া
|
|
342
|
|
300
|
|
-12%
|
|
লাক্ষাদ্বীপ
|
|
2
|
|
0
|
|
-75%
|
|
কেরল
|
|
1,691
|
|
1,568
|
|
-7%
|
|
তামিলনাডু
|
|
6,449
|
|
7,084
|
|
10%
|
|
পুদুচেরী
|
|
157
|
|
158
|
|
1%
|
|
আন্দামান ও নিকোবর দ্বীপপুঞ্জ
|
|
25
|
|
23
|
|
-7%
|
|
তেলেঙ্গানা
|
|
3,349
|
|
3,175
|
|
-5%
|
|
অন্ধ্রপ্রদেশ
|
|
2,230
|
|
2,507
|
|
12%
|
|
লাদাখ
|
|
-
|
|
9
|
|
|
|
অন্যান্য এলাকা
|
|
153
|
|
79
|
|
-48%
|
|
কেন্দ্রীয় এক্তিয়ারভুক্ত এলাকা
|
|
95
|
|
138
|
|
45%
|
|
মোট
|
|
81,674
|
|
82,075
|
|
0.5%
CG/BD/SB
(
কেন্দ্রীয়মন্ত্রিসভা
পিছিয়ে পড়া শ্রেণীর মধ্যে ভাগ তৈরির বিষয় সংক্রান্ত কমিশনের মেয়াদ বৃদ্ধি করল
নয়াদিল্লি, ২২ নভেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ অন্যান্য পিছিয়ে পড়া শ্রেণীর আওতাধীন ক্ষেত্রের মধ্যে বিভাগ তৈরির বিষয়টি খতিয়ে দেখা সংক্রান্ত কমিশনের মেয়াদ আরও ছ’মাস বাড়িয়েছে। ২০১৮-র ৩০শে নভেম্বর এই কমিশনের মেয়াদ শেষ হওয়ার কথা ছিল, তা বাড়িয়ে ২০১৯ – এর ৩১শে মে পর্যন্ত করা হয়েছে। কমিশন জাতপাতের ভিত্তিতে পিছিয়ে পড়া শ্রেণীর জনগণের বিভিন্ন নথি খতিয়ে দেখছে এবং নানা সম্প্রদায়, কেন্দ্র সরকার ও রাজ্য সরকারের পিছিয়ে পড়া শ্রেণী সংশ্লিষ্ট বিভিন্ন সংস্থার সঙ্গে আলাপ-আলোচনা করছে।
CG/PM/SB……
(Visitor Counter : 109
প্রতিরক্ষামন্ত্রক
ভারতীয় নৌ-বাহিনীর যুদ্ধজাহাজ আইএনএস রনজিৎ-এর ৩৬ বছরের অধ্যায় ঐতিহ্যের সঙ্গে শেষ হল
নয়াদিল্লি, ৭ মে, ২০১৯
ভারতীয় নৌ-বাহিনীর রাজপুত ঘরানার যুদ্ধজাহাজ ‘আইএনএস রনজিৎ’-এর ৩৬ বছরের গৌরবময় অধ্যায় ঐতিহ্যের সঙ্গে শেষ হল। এই উপলক্ষে গতকাল, সোমবার, বিশাখাপত্তনমে নৌ-বাহিনীর ডক ইয়ার্ডে এক জাঁকজমকপূর্ণ অনুষ্ঠানের আয়োজন করা হয়। এই অনুষ্ঠানে উপস্থিত ছিলেন জাহাজের নাবিক, অন্যান্য সদস্য এবং গত ৩৬ বছর ধরে ‘রনজিৎ’ জাহাজের সঙ্গে যুক্ত সদস্যরা। অনুষ্ঠানে মুখ্য অতিথি হিসেবে উপস্থিত ছিলেন আন্দামান ও নিকোবর দ্বীপপুঞ্জের রাজ্যপাল তথা এই জাহাজের সঙ্গে যুক্ত প্রাক্তন অ্যাডমিরাল দেবেন্দ্র কুমার যোশী। এছাড়াও, অনুষ্ঠানে উপস্থিত ছিলেন ১৬ জন নৌ-আধিকারিক, ১০ জন নাবিক ও ২৩ জন অবসরপ্রাপ্ত কম্যান্ডিং আধিকারিক।
ক্যাপ্টেন বিষ্ণু ভগবৎ-এর নেতৃত্বে এই জাহাজটি ১৯৮৩ সালের ১৫ই সেপ্টেম্বর ভারতীয় নৌ-বাহিনীতে অন্তর্ভুক্ত হয়েছিল। এখানে ২৭ জন কম্যান্ডিং অফিসার হিসেবে কাজ করেছেন। ক্যাপ্টেন বিক্রম সি মেহরা ২০১৭ সালের ৬ই জুন পর্যন্ত এই জাহাজে কম্যান্ডিং অফিসার হিসেবে কাজ করেছিলেন। এখনও পর্যন্ত এই জাহাজটি ২,১৯০ দিনে ৭,৪৩,০০০ নটিক্যাল মাইল অতিক্রম করেছে।
এই যুদ্ধজাহাজ গুরুত্বপূর্ণ নৌ-অপারেশনে সামনের সারিতে ছিল। পূর্বাঞ্চল এবং পশ্চিমাঞ্চল নৌ-ঘাঁটিতেও এই জাহাজটি সম্মানের সঙ্গে কাজ করেছে। এমনকি, বিভিন্ন নৌ-অপারেশন যেমন, ‘অপারেশন তালোয়ার’ এবং বিভিন্ন নৌ-মহড়ায় ভারতীয় নৌ-বাহিনীর পতাকা বহনকারী হিসেবেও দায়িত্ব পালন করেছে। এছাড়াও, ২০০৪ সালের সুনামি এবং ২০১৪ সালের ‘হুদহুদ’ বিপর্যয়ের পর ত্রাণ ও উদ্ধার কাজে এই জাহাজটিকে কাজে লাগানো হয়।
ভারতীয় নৌ-বাহিনীর গৌরবময় ইতিহাসের পরিসমাপ্তিতে শেষবার এই জাহাজে গতকাল জাতীয় পতাকা, নৌ-বাহিনীর পতাকা এবং কমিশনিং ধ্বজা ওড়ানো হয়। ভারতীয় নৌ-বাহিনীতে ‘রনজিৎ’-এর অধ্যায় শেষ হলেও এই জাহাজের কর্মকৌশল প্রত্যেক নাবিক এবং জাহাজের সদস্যদের হৃদয়ে থেকে যাবে। এই যুদ্ধজাহাজের মোটো - ‘যুদ্ধে সর্বদা জয়’ যা, আগামীদিনেও অন্যান্য যুদ্ধজাহাজের অনুপ্ররণা হিসেবে কাজ করবে।
CG/SS/DM
(Visitor Counter : 138
আয়ুষ
মকর সংক্রান্তির দিন ১ কোটিরও বেশি মানুষ সূর্য নমস্কার কর্মসূচিতে অংশগ্রহণ করবেন : শ্রী সর্বানন্দ সোনোয়াল
নয়াদিল্লি, ১২ জানুয়ারি, ২০২২
আয়ুষ মন্ত্রক ১৪ই জানুয়ারি আন্তর্জাতিক সূর্য নমস্কার কর্মসূচির আয়োজন করেছেন। আজাদি কা অমৃত মহোৎসব পালনের অঙ্গ হিসাবে এবার এই কর্মসূচিতে ১ কোটিরও বেশি মানুষ অংশগ্রহণ করবেন বলে আশা করা হচ্ছে।
আয়ুষ মন্ত্রী শ্রী সর্বানন্দ সোনোয়াল ভার্চ্যুয়াল পদ্ধতিতে সাংবাদিক সম্মেলনে জানান, সূর্য নমস্কার মানুষের মধ্যে রোগ-প্রতিরোধ ক্ষমতা গড়ে তোলে। এর সাহায্যে করোনা সংক্রমণের প্রকোপ কমবে। মন্ত্রকের প্রাথমিক পরিকল্পনায় এবারের কর্মসূচিতে ৭৫ লক্ষ মানুষ অংশ নেবেন বলে ধারণা করা হয়েছিল। কিন্তু, যেভাবে নাম নথিভুক্ত করা হচ্ছে, তাতে ১ কোটিরও বেশি মানুষ এই কর্মসূচিতে অংশগ্রহণ করবেন বলে ধারণা করা হচ্ছে। দপ্তরের প্রতিমন্ত্রী ডাঃ মাঞ্জুপারা মহেন্দ্রভাই জানান, সূর্য নমস্কার দেহ ও মনকে তরতাজা করে তোলে। মন্ত্রকের সচিব বৈদ্য রাজেশ কোটেচা বলেন, সূর্য নমস্কার জীবনী শক্তি বৃদ্ধি করে।
এই কর্মসূচিতে অংশগ্রহণকারীরা ১৪ই জানুয়ারি সূর্য নমস্কারের ভিডিও আপলোড করবেন। কর্মসূচিতে নাম নথিভুক্ত করতে চাইলে https://yoga.ayush.gov.in/suryanamaskar, https://yogacertificationboard.nic.in/suryanamaskar/, https://www.75suryanamaskar.com – এই লিঙ্কগুলির যে কোনও একটিতে ক্লিক করুন।
CG/CB/SB
(Visitor Counter : 107
অর্থমন্ত্রক
২০২০’র জুলাই মাসে জিএসটি বাবদ রাজস্ব সংগ্রহ; আলোচ্য মাসে জিএসটি বাবদ রাজস্ব সংগ্রহের পরিমাণ বেড়ে ৮৭ হাজার ৪২২ কোটি টাকা
নয়াদিল্লি, ০১ অগাস্ট, ২০২০
২০২০’র জুলাই মাসে জিএসটি বাবদ রাজস্ব সংগ্রহের মোট পরিমাণ ৮৭ হাজার ৪২২ কোটি টাকা। এর মধ্যে সিজিএসটি বাবদ ১৬ হাজার ১৪৭ কোটি টাকা, এসজিএসটি বাবদ ২১ হাজার ৪১৮ কোটি টাকা, আইজিএসটি বাবদ ৪২ হাজার ৫৯২ কোটি টাকা  এবং সেস বাবদ ৭ হাজার ২৬৫ কোটি টাকা  সংগৃহীত হয়েছে।
কেন্দ্রীয় সরকার নিয়মিত নিষ্পত্তি ব্যবস্থার অঙ্গ হিসাবে আইজিএসটি থেকে সিজিএসটি বাবদ ২৩ হাজার ৩২০ কোটি টাকা এবং এসজিএসটি বাবদ ১৮ হাজার ৮৩৮ কোটি টাকার নিষ্পত্তি করেছে। আলোচ্য মাসে নিয়মমাফিক লেনদেন নিষ্পত্তির পর কেন্দ্রীয় সরকার ও রাজ্য সরকারগুলির মোট রাজস্ব সংগ্রহের পরিমাণ দাঁড়িয়েছে সিজিএসটি বাবদ ৩৯ হাজার ৪৬৭ কোটি টাকা এবং এসজিএসটি বাবদ ৪০ হাজার ২৫৬ কোটি টাকা।
চলতি বছরের জুলাই মাসে জিএসটি বাবদ রাজস্ব সংগ্রহের পরিমাণ গত বছরের ঐ একই মাসের তুলনায় দাঁড়িয়েছে ৮৬ শতাংশ। পণ্য সামগ্রীর আমদানি থেকে রাজস্বের পরিমাণ দাঁড়িয়েছে ৮৪ শতাংশ এবং অভ্যন্তরীণ লেনদেন  থেকে রাজস্বের পরিমাণ দাঁড়ায় ৯৬ শতাংশ।
চলতি মাসের তুলনায় গত মাসে রাজস্বের পরিমাণ বৃদ্ধি পেয়েছে। অবশ্য, এটা উল্লেখ করা প্রয়োজন যে, গত মাসে বিপুল সংখ্যক করদাতা কোভিড-১৯ সংক্রান্ত যে সমস্ত আর্থিক সুযোগ-সুবিধা ঘোষণা করা হয়েছে, তার প্রেক্ষিতে ফেব্রুয়ারি, মার্চ ও এপ্রিল মাসের কর মিটিয়েছেন। যে সমস্ত করদাতার বার্ষিক লেনদেনের পরিমাণ ৫ কোটি টাকার কম, তাঁরা আগামী সেপ্টেম্বর মাস পর্যন্ত রিটার্ন দাখিলের ক্ষেত্রে ঘোষিত সুযোগ-সুবিধাগুলি গ্রহণ করতে পারবেন।
(CG/BD/SB
সারওরসায়নমন্ত্রক
শ্রী গৌড়া এবং শ্রী মান্ডভিয়া ভিডিও কনফারেন্সের মাধ্যমে ন্যাশনাল ইন্সটিটিউট অফ ফার্মাসিউটিকাল এডুকেশন অ্যান্ড রিসার্চ এর মোহালি ও রাইবেরিলি শাখার কাজের অগ্রগতি পর্যালোচনা করেছেন
নয়াদিল্লি, ০২ সেপ্টেম্বর, ২০২০
কেন্দ্রীয় সার ও রসায়ন মন্ত্রী শ্রী সদানন্দ গৌড়া এবং প্রতিমন্ত্রী শ্রী মনসুখ মান্ডভিয়া মঙ্গলবার ভিডিও কনফারেন্সের মাধ্যমে ন্যাশনাল ইন্সটিটিউট অফ ফার্মাসিউটিকাল এডুকেশন অ্যান্ড রিসার্চ  মোহালি ও রাইবেরিলি শাখার কাজের অগ্রগতি পর্যালোচনা করেছেন।
পর্যালোচনা বৈঠকে ফার্মাসিউটিকাল দপ্তরের সচিব ডঃ পিডি বাঘেলা এবং অন্যান্য আধিকারিকরা উপস্থিত ছিলেন। বৈঠকে শ্রী গৌড়া বলেন একসঙ্গে একাধিক ওষুধ তৈরি এবং চিকিৎসা সামগ্রী উৎপাদন পার্ক গড়ার ক্ষেত্রে এনআইপিইআর'এর ভূমিকা গুরুত্বপূর্ণ। তিনি বলেন, যক্ষ্মা, ম্যালেরিয়া, কালাজ্বর, ক্যান্সার, মধুমেহ ইত্যাদি রোগের ওষুধ আবিষ্কারের ক্ষেত্রে এনআইপিইআর-কে এগিয়ে আসা উচিৎ। এক্ষেত্রে মোহালির এনআইপিইআর কেন্দ্রটিকে আরও বেশি উন্নত করা প্রয়োজন বলেও মন্তব্য করেন তিনি। কেন্দ্রীয় মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার এই মোহালির মতো দেশের অন্যান্য কেন্দ্রগুলিতেও গবেষণা ও উন্নয়নের কাজ এগিয়ে নিয়ে যেতে একাধিক পদক্ষেপ গ্রহণ করেছে। তিনি আরও বলেন, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির মাধ্যমে গবেষণা কেন্দ্র, ইনকিউবেশন সেন্টারের মতো পরিষেবার মানোন্নয়ন ঘটানো প্রয়োজন। অনুষ্ঠানে শ্রী মান্ডভিয়া জনগণের কল্যাণে গবেষণার কাজ এগিয়ে নিয়ে যাওয়ার জন্য আহ্বান জানান। এক্ষেত্রে এনআইপিইআর অগ্রণী ভূমিকা পালন করতে পারে বলেও তিনি মন্তব্য করেন। উল্লেখ্য, মোহালি এবং রাইবেরিলি ছাড়াও এনআইপিইআর – এর আমেদাবাদ, গুয়াহাটি, হাজিপুর এবং কলকাতায় মোট ৭টি কেন্দ্র রয়েছে।
(CG/SS/SB
মানবসম্পদবিকাশমন্ত্রক
আইআইটি গুয়াহাটির ২২ তম সমাবর্তনে আগামীকাল প্রধানমন্ত্রী শ্রী নরেন্দ্র মোদী ভার্চুয়ালি ভাষণ দেবেন
নতুন দিল্লি, ২১ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী মঙ্গলবার ২২শে সেপ্টেম্বর বেলা ১২টার সময় আইআইটি গুয়াহাটির সমাবর্তনে ভিডিও কনফারেন্সের মাধ্যমে ভাষণ দেবেন ।
অসমের মুখ্যমন্ত্রী শ্রী সর্বানন্দ সোনোয়াল, কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক, কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে এবং অন্যান্য বিশিষ্ট জনেরা এই অনুষ্ঠানে উপস্থিত থাকবেন ।
৬৮৭ জন বিটেক এবং ৬৩৭ জন এমটেক সহ মোট ১ হাজার ৮০৩ জন ছাত্র-ছাত্রীকে আগামীকাল ডিগ্রি প্রদান করা হবে ।
CG/CB/AS
(Visitor Counter : 51
ক্ষুদ্র, অতিক্ষুদ্রওমাঝারিশিল্পমন্ত্রক
প্রধানমন্ত্রী কর্মসংস্হান সৃষ্টি যোজনার আওতায় দক্ষতা উন্নয়ন
নয়াদিল্লি, ০৮ জুলাই, ২০১৯
সরকার প্রধানমন্ত্রী কর্মসংস্হান সৃষ্টি যোজনার আওতায় দক্ষতা উন্নয়নের লক্ষ্যে সরকার বিভিন্ন উদ্যোগ নিয়েছে। এই যোজনার সুবিধাভোগীদের শিল্পোদ্যোগ উন্নয়ন কর্মসূচির মাধ্যমে বিভিন্ন প্রশিক্ষণের ব্যবস্হা করা হচ্ছে। ইডিপি কর্মসূচির মাধ্যমে শিল্পোদ্যোগীদের অর্থ, উৎপাদন, বাজারজাত, ব্যাঙ্কিং পরিষেবা, হিসাব রক্ষার মতো বিভিন্ন বিষয়ে প্রশিক্ষণ দেওয়া হয়। ১০ দিনের ইডিপি প্রশিক্ষণের সফল গ্রামীণ শিল্পোদ্যোগী এবং ব্যাঙ্ক কর্তৃপক্ষের সঙ্গে মতবিনিময়ের সুযোগ করে দেওয়া হয়। পিএমইজিপি-র আওতায় স্বচ্ছ ভারত অর্থ বরাদ্দের লক্ষ্যে বরাদ্দকৃত অর্থ অনলাইনের মাধ্যমে সংশ্লিষ্ট ব্যাঙ্কের শাখায় পাঠিয়ে দেওয়া হয়। বর্তমানে পিএমইজিপি এবং মুদ্রা যোজনার আওতায় দ্বিতীয় পর্যায়ে আর্থিক সহায়তার সংস্হান করা হয়েছে। উৎপাদিত পণ্যের বাজারজাত করার ক্ষেত্রে উত্তরপূর্বাঞ্চল, নকশাল প্রভাবিত জেলাগুলি এবং আন্দামান ও নিকোবর দ্বীপপুঞ্জে ১০ শতাংশ অর্থ-সাহায্য করা হবে। খাদি পণ্যের খুচরো ব্যবসার জন্য পিএমইজিপি এবং এসএফইউআরটিআই-এর আওতায় কেভিআইসি-র থেকে শংসাপত্র পাওয়া সংস্হাগুলিকে ১০ শতাংশ অর্থ-সাহায্য করা হবে। খাদি এবং গ্রামশিল্প কমিশন  ২০১৯-২০ অর্থবর্ষে ৫৮,৫৯৩০ জনের কর্মসংস্হানের পরিকল্পনা করেছে। ইতিমধ্যে ২৬শে জুনের প্রাপ্ত তথ্য অনুযায়ী ৩৬ হাজার ৯০৪ জন এই উদ্যোগের ফলে উপকৃত হয়েছেন।
রাজ্যসভায় অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রী শ্রী নিতীন গড়করি আজ এক লিখিত প্রশ্নের উত্তরে এই তথ্য জানিয়েছেন।
CG/CB/NS
(Visitor Counter : 85
প্রধানমন্ত্রীরদপ্তর
২০২২ – এর উপ-রাষ্ট্রপতি নির্বাচনে ভোট দিলেন প্রধানমন্ত্রী
নয়াদিল্লি, ০৬ অগাস্ট, ২০২২
প্রধানমন্ত্রী শ্রী নরেন্দ্র মোদী ২০২২ – এর উপ-রাষ্ট্রপতি নির্বাচনে ভোট দিয়েছেন।
এক ট্যুইট বার্তায় প্রধানমন্ত্রী বলেন, “২০২২-এর উপ-রাষ্ট্রপতি নির্বাচনে ভোট দিলাম”।
PG/PM/SB
(
স্বরাষ্ট্র মন্ত্রক
জম্মু কাশ্মীরের পহলগামে বাস দুর্ঘটনায় আহত আইটিবিপি জওয়ানদের স্বাস্থ্যের খোঁজ নিতে নতুন দিল্লির এইমস ট্রমা সেন্টার সফর কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহের
নয়াদিল্লি, ২০ আগস্ট, ২০২২
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ আজ জম্মু কাশ্মীরের পহলগামে বাস দুর্ঘটনায় আহত সাহসী আইটিবিপি কর্মীদের স্বাস্থ্যের খোঁজ নিতে নতুন দিল্লির এইমস ট্রমা সেন্টারে যান।
শ্রী অমিত শাহ কনস্টেবল/জিডি বলবন্ত সিং, কনস্টেবল/জিডি সেওয়াং ডোরজে, কনস্টেবল/জিডি বাবলু কুমারের সঙ্গে দেখা করে তাদের স্বাস্থ্যের বিষয়ে খোঁজখবর নেন ও দ্রুত আরোগ্য কামনা করেন। এই তিন গুরুতর আহত আইটিবিপি কর্মীকে গতকাল বিশেষ এয়ার অ্যাম্বুলেন্সে শ্রীনগর থেকে এইমস ট্রমা সেন্টারে স্থানান্তরিত করা হয়েছে।
চিকিৎসকরা স্বাস্থ্যমন্ত্রীকে জওয়ানদের স্বাস্থ্যের বিষয়ে অবগত করেন ও আগামীদিনে কি চিকিৎসা পদ্ধতি গ্রহণ করা হবে সে বিষয়ে জানান। আইটিবিপি-র পদস্থ আধিকারিকরাও আহতদের স্বাস্থ্যের বিষয়ে কেন্দ্রীয় স্বরাষ্ট্রমন্ত্রীকে জানান।
১৬ আগস্ট জম্মু-কাশ্মীরের পহলগামে এক মর্মান্তিক বাস দুর্ঘটনায় ১৬ জন জওয়ান প্রাণ হারান ও ৩২ জন আহত হন। ওই বাসটিতে করে ভারত-তিব্বত সীমান্ত পুলিশ আইটিবিপি-র কর্মীরা অমরনাথ যাত্রায় তাদের দায়িত্ব সফলভাবে পালন করে চন্দনওয়াড়ি থেকে ফিরছিলেন। আহতদের ওই দিনই চিকিৎসার জন্য শ্রীনগরে নিয়ে যাওয়া হয়।
তিন গুরুতর আহত আইটিবিপি কর্মীকে উন্নত চিকিৎসার জন্য শ্রীনগর থেকে এয়ার অ্যাম্বুলেন্সে করে নতুন দিল্লির ট্রমা সেন্টারে স্থানান্তর করা হয়।
(PG/PM/NS
প্রতিরক্ষামন্ত্রক
ডঃ এ পি জে আব্দুল কালামের জন্মবার্ষিকীতে শ্রদ্ধা জানাল ডিআরডিও
নয়াদিল্লি, ১৫ অক্টোবর, ২০১৮
প্রতিরক্ষা মন্ত্রী শ্রীমতী নির্মলা সীতারমনের উপস্থিতিতে প্রতিরক্ষা গবেষণা ও উন্নয়ন সংস্থা বা ডিআরডিও ভারতরত্ন ডঃ এ পি জে আব্দুল কালামের ৮৭তম জন্মবার্ষিকী উদযাপন করল আজ। উপস্থিত ছিলেন প্রতিরক্ষা প্রতিমন্ত্রী ডঃ সুভাষ রামরাও ভামরে এবং কেন্দ্রীয় সরকারের মুখ্য বিজ্ঞান উপদেষ্টা অধ্যাপক কে বিজয় রাঘবন-ও ওই অনুষ্ঠানে উপস্থিত ছিলেন।
অনুষ্ঠানে বক্তব্য রাখতে গিয়ে শ্রীমতী সীতারমন ডঃ কালামের সঙ্গে তাঁর সাক্ষাতের অভিজ্ঞতা স্মরণ করেন। তিনি বলেন, ডঃ কালাম কেবল ভালো বিজ্ঞানী-ই ছিলেন না, তিনি অসাধারণ প্রশাসক-ও ছিলেন, যিনি তাঁর দলের প্রতিভাদের চিহ্নিত করতে পারতেন। এজন্য এই ‘মিসাইল ম্যান’ অসাধারণ দলনেতা হতে পেরেছিলেন।
শ্রীমতী সীতারমন বলেন, ডঃ কালাম শক্তিশালী রাষ্ট্রে বিশ্বাস করতেন। ডঃ কালামের সেই উক্তি স্মরণ করে তিনি বলেন, ডঃ কালাম বলেছিলেন সূর্যের মতো যদি কেউ দীপ্তিমান হতে চান, তাঁকে প্রথমে সূর্যের মতোই পুড়তে হবে।
প্রতিরক্ষা মন্ত্রী এ উপলক্ষে ডিআরডিও-র ওয়েবসাইটটি উদ্বোধন করেন। এই ওয়েবসাইটটি ডঃ কালামকে উৎসর্গ করা হয়েছে। পাশাপাশি, ডঃ ভামরে ‘ইনক্রেডিব্ল কালাম’ বইটির হিন্দি রূপান্তর প্রকাশ করেন।
SSS/DM/…
(Visitor Counter : 96
প্রতিরক্ষামন্ত্রক
ভারত ও রাশিয়ার মধ্যে তিন বাহিনীর যৌথ সামরিক মহড়া ইন্দ্র-২০১৯এর সমাপ্তি
নয়াদিল্লি, ১৯ ডিসেম্বর, ২০১৯
উত্তরপ্রদেশের বাবিনা, মহারাষ্ট্রের পুনে এবং গোয়ায় ভারত ও রাশিয়ার মধ্যে আয়োজিত তিন বাহিনীর দ্বিতীয় পর্যায়ে যৌথ সামরিক মহড়া ইন্দ্র-২০১৯এর আজ সমাপ্তি হয়েছে। রাষ্ট্রপুঞ্জের নিয়ম মেনে সন্ত্রাস দমনে প্রশিক্ষণ চালানো হয় এই যৌথ সামরিক মহড়ায়। একইসঙ্গে সন্ত্রাস দমন অভিযান চালানোর সময় দুই দেশের তিন বাহিনী কিভাবে কাজ চালাবে তারও হাতেকলমে প্রশিক্ষণ চলে। পাশাপাশি দুই দেশের তিন বাহিনীর মধ্যে সন্ত্রাস দমনের ওপর বিভিন্ন আলোচনাসভার আয়োজন করা হয়। দুই দেশই তাদের নিজেদের মধ্যে মত-বিনিময় করে।
যৌথ সামরিক মহড়া দেখতে উপস্হিত ছিলেন প্রতিরক্ষা প্রতিমন্ত্রী শ্রী শ্রীপদ ইয়োস নায়েক, সাউদার্ন কমান্ডের কমান্ডিং-ইন-চিফ লেফ্টেন্যান্ট জেনারেল এস কে সাইনি সহ দুই দেশের তিন বাহিনীর পদস্হ আধিকারিকরা।
ইন্দ্র ২০১৯ মহড়া সফলভাবেই সমাপ্ত হয়েছে। এই মহড়ার ফলে দুই দেশের তিন বাহিনীর মধ্যে পারস্পরিক বোঝাপড়া এবং সহযোগিতা আরও বৃদ্ধি পাবে বলে মনে করা হচ্ছে।
CG/SS /NS
(Visitor Counter : 87
বিজ্ঞানওপ্রযুক্তিমন্ত্রক
কোভিড-১৯ মোকাবিলায় থেরাপেটিক অ্যান্টিবডি তৈরির জন্য কোভিড প্রতিরোধী জোটের প্রয়াস চলছে
নয়াদিল্লি, ১২ এপ্রিল, ২০২০
নোভেল সার্স করোনা ভাইরাস-২ এর কারণে কোভিড-১৯ সংক্রমণ হয়ে থাকে। এর ফলে, বহু মানুষের মৃত্যু হয়। অবশ্য, বহু আক্রান্ত মানুষ নির্দিষ্ট কোনও চিকিৎসা ছাড়াই সুস্থ হয়ে উঠছেন। এই সুস্থ হয়ে ওঠার নেপথ্যে রয়েছে – শরীরের ভেতরে তৈরি হওয়া ভাইরাস প্রতিরোধী কিছু অ্যান্টিবডি।
বহু বছর ধরে প্লাজমা থেকে প্রাপ্ত অ্যান্টিবডি স্থানান্তরিত করে বিভিন্ন অসুখের চিকিৎসা করে রোগীদের সুস্থ করে তোলা হচ্ছে। এই সমস্ত রোগের মধ্যে রয়েছে – ডিপথেরিয়া, টিটেনাস, র্যা বিস এবং ইবোলা। এখন ডিএনএ-ভিত্তিক প্রযুক্তিকে কাজে লাগিয়ে পরীক্ষাগারগুলিতে এ ধরনের থেরাপেটিক অ্যান্টিবডি উৎপাদন করা যেতে পারে। যারা সুস্থ হয়ে উঠছেন, তাঁদের রক্তের মধ্যে অ্যান্টিবডিগুলিকে আলাদা করে তার জিনকে সংক্রমিত ব্যক্তির শরীরে ঢুকিয়ে সেখানে আবার পুনর্গঠন করে অ্যান্টিবডি তৈরি করে অসুস্থ ব্যক্তিকে সুস্থ করার লক্ষ্যেই সার্স – সিওভি-২ এর বিরুদ্ধে লড়াইয়ে থেরাপেটিক অ্যান্টিবডি উৎপাদনে বিশ্বব্যাপী জোরদার প্রয়াস চলছে।
ভারতও এ ধরনের একটি প্রয়াসের নেতৃত্ব দিচ্ছেন দিল্লি বিশ্ববিদ্যালয়ের ইনোভেশন ইন ইনফেকশাস ডিজিস রিসার্চ, এডুকেশন অ্যান্ড ট্রেনিং সেন্টারের অধ্যাপক বিজয় চৌধুরী। প্রতিষ্ঠানের এই প্রয়াসে কেন্দ্রীয় বিজ্ঞান ও প্রযুক্তি দপ্তরের জৈব প্রযুক্তি বিভাগ সাহায্য করছে। অধ্যাপক চৌধুরী অ্যান্টিবডিগুলিকে চিহ্নিত করে জিনকে পৃথক করার কাজ করছেন, যে অ্যান্টিবডিগুলি সার্স-কভ-২ নিষ্ক্রমণে সহায়ক। সুস্থ হওয়া মানুষের রক্তের থেকে অ্যান্টিবডি সংগ্রহ করে একটি লাইব্রেরী তৈরি করা হয়েছে। সেখান থেকে অ্যা ন্টিবডি গুলির জিনকে আলাদা করে কোভিড-১৯ এ আক্রান্ত হয়েছেন এমন রোগীর দেহে তা প্রয়োগ করা হচ্ছে। এরপর প্রাপ্ত ওই অ্যান্টিবডি জিনগুলিকে পুনর্গঠিত করে সংক্রমিত ব্যক্তির দেহে অ্যান্টিবডি উৎপাদনে ব্যবহার করা হবে। এই প্রয়াস যদি সফল হয়, তা হলে ভাইরাস দমনে রিকম্বিনেট অ্যান্টিবডিগুলি অত্যন্ত কার্যকর হয়ে উঠবে। সেইসঙ্গে, ভাইরাস দমনকারী অ্যান্টিবডির উৎস খুঁজে পাওয়াও সম্ভব হবে।
সমগ্র এই পরীক্ষা পরিচালিত হচ্ছে অধ্যাপক চৌধুরীর নেতৃত্বে গঠিত অ্যান্টি কোভিড কনসোডিয়ামের গৃহীত একটি পদক্ষেপ হিসাবে।
(CG/BD/SB
অর্থমন্ত্রক
ব্যাঙ্গালোরে আজ জি-২০’র ফিনান্স অ্যান্ড সেন্ট্রাল ব্যাঙ্ক ডেপুটিজ  বৈঠকের সূচনা করলেন কেন্দ্রীয় তথ্য ও সম্প্রচার মন্ত্রী
নয়াদিল্লি, ২২ ফেব্রুয়ারি, ২০২৩
কেন্দ্রীয় তথ্য ও সম্প্রচার তথা ক্রীড়া ও যুব বিষয়ক মন্ত্রী শ্রী অনুরাগ সিং ঠাকুর বলেছেন, ফিনান্স ট্র্যাক হ’ল জি-২০’র প্রক্রিয়া এবং বিশ্ব অর্থনৈতিক প্রচেষ্টা ও নীতিগত সমন্বয় সাধনের ক্ষেত্রে একটি গুরুত্বপূর্ণ পদক্ষেপ। ফিনান্স ট্র্যাক – এর ক্ষেত্রে বিশ্বের অর্থনৈতিক লক্ষ্য ও দৃষ্টিভঙ্গী, বিভিন্ন ঝুঁকি এবং আন্তর্জাতিক আর্থিক কাঠামোর বিষয়টি বিশেষভাবে গুরুত্বপূর্ণ। সেইসঙ্গে, উন্নয়ন খাতে আর্থিক পরিকল্পনা, আর্থিক দিক থেকে বিশ্বে একটি সুরক্ষা বলয় গড়ে তোলা এবং আর্থিক অন্তর্ভুক্তি হ’ল এর কয়েকটি বিশেষ দিক। পরিকাঠামো খাতে অর্থ বিনিয়োগ, পরিকাঠামো উন্নয়ন, অর্থের যোগানকে নিরন্তর রাখা, স্বাস্থ্য খাতে অর্থ লগ্নি এবং আন্তর্জাতিক কর ব্যবস্থার খুঁটিনাটি বিষয়গুলিও এর সঙ্গে যুক্ত রয়েছে বলে তিনি উল্লেখ করেন।
কেন্দ্রীয় মন্ত্রী বেঙ্গালুরুতে আজ জি-২০’র ফিনান্স এবং সেন্ট্রাল ব্যাঙ্ক ডেপুটিজ -র দ্বিতীয় বৈঠকটির উদ্বোধন করছিলেন। তিনি তাঁর উদ্বোধনী ভাষণে ভারতের জি-২০’র সভাপতিত্বকালের গুরুত্বের কথা তুলে ধরে বলেন যে, এ বছরের থিম হিসাবে ‘বসুধৈব কুটুম্বকম্’ এই ভাবনাকে তুলে ধরা হয়েছে। বিশ্ব সমস্যার মোকাবিলায় সমবেতভাবে উদ্যোগী হয়ে ওঠার উপর ভারত যে বিশেষভাবে জোর দিয়েছে, তারই প্রতিফলন ঘটেছে এই থিম ভাবনার মধ্যে।
শ্রী অনুরাগ সিং ঠাকুর বলেন, কোভিড-১৯ অতিমারীজনিত পরিস্থিতি আমরা কাটিয়ে উঠলেও বিশ্ব অর্থনীতিতে এখনও তার যথেষ্ট প্রভাব রয়েছে। খাদ্য ও জ্বালানীর ক্ষেত্রে অনিশ্চয়তা, ব্যাপক মুদ্রাস্ফীতি, অতিরিক্ত ঋণের বোঝা, জলবায়ু পরিবর্তনের প্রতিকূল প্রভাব, ভৌগোলিক তথা রাজনৈতিক সংঘাত ও টানাপোড়েন এখন প্রতিনিয়ত বিশ্ব পরিস্থিতিকে জটিল করে তুলছে। উন্নয়নের উপর সর্বোচ্চ অগ্রাধিকার দানের মাধ্যমেই এই ধরনের পরিস্থিতি সামাল দেওয়া সম্ভব বলে শ্রী ঠাকুর তাঁর মত ব্যক্ত করেন। তিনি বলেন, জি-২০ ভুক্ত দেশগুলির পারস্পরিক আলোচনা ও মতবিনিময়ের মাধ্যমে সুচিন্তিতভাবে উন্নয়ন প্রচেষ্টায় সামিল হওয়া ছাড়া এখন গত্যন্তর নেই।
বহুপাক্ষিক মতবাদ ও মতামতের শক্তি উন্নয়নের একটি হাতিয়ার হয়ে উঠতে পারে বলে মনে করেন কেন্দ্রীয় মন্ত্রী। তিনি বলেন, উন্নয়নের পথে বিবাদ-বিতর্ক থাকবেই। কিন্তু, সমষ্টিগতভাবে প্রতিটি দেশের আশা-আকাঙ্খার মধ্যে একটি ভারসাম্য রক্ষা করা উচিৎ। এজন্য প্রয়োজন, গঠনমূলক ও ফলপ্রসূ মতবিনিময় ও আলোচনা। তা হলেই উন্নয়নের সর্বোচ্চ সুফল আমাদের নাগালে চলে আসবে।
PG/SKD/SB
(
শ্রমওকর্মসংস্থানমন্ত্রক
এমপ্লয়মেন্ট এক্সচেঞ্জে স্নাতকদের বাধ্যতামূলক নাম নথিভুক্তিকরণ প্রসঙ্গ
নতুনদিল্লি, ৩রা ফেব্রুয়ারি, ২০২২
দেশজুড়ে এমপ্লয়মেন্ট এক্সচেঞ্জগুলিতে স্নাতকদের বাধ্যতামূলকভাবে নাম নথিভুক্ত করার কোন প্রস্তাব সরকারের কাছে নেই। এমপ্লয়মেন্ট এক্সচেঞ্জ বা কর্মসংস্থান কেন্দ্রগুলিতে কাজের খোঁজ পাওয়ার জন্য স্বেচ্ছায় নাম নথিভুক্ত করা যায়। এটি বাধ্যতামূলক নয়।
চাকুরির সন্ধান, কেরিয়ার কাউন্সিলিং, কারিগরি ক্ষেত্রে কর্ম সংস্থানের জন্য পরামর্শ , দক্ষতা বিকাশের পাঠক্রমের জন্য তথ্য সরবরাহ ইত্যাদি বিষয়ে মন্ত্রক ন্যাশনাল কেরিয়ার সার্ভিসের মাধ্যমে সাহায্য করে থাকে। ন্যাশনাল কেরিয়ার সার্ভিসের পোর্টাল www.ncs.gov.in –এ এই সুবিধাগুলি পাওয়া যাবে।
রাজ্যসভায় আজ এক প্রশ্নের লিখিত জবাবে এই তথ্য দিয়েছেন, শ্রম ও কর্মসংস্থান প্রতিমন্ত্রী শ্রী রামেশ্বর তেলি।
CG/CB/SFS/
(Visitor Counter : 61
প্রধানমন্ত্রীরদপ্তর
ধনতেরাসে দেশবাসীকে শুভেচ্ছা প্রধানমন্ত্রীর
নতুন দিল্লি,২ নভেম্বর, ২০২১
প্রধানমন্ত্রী শ্রী নরেন্দ্র মোদী ধনতেরাস উপলক্ষে দেশবাসীকে শুভেচ্ছা জানিয়েছেন।
এক ট্যুইটে তিনি বলেছেন, " সমস্ত দেশবাসীকে ধনতেরাসের শুভেচ্ছা।বিশেষ এই অনুষ্ঠান উপলক্ষে সকলকে অভিনন্দন "।
CG/SS
(